Il-Kandidat tal-Partit Laburista, Herbert Conti, f'post fuq Facebook, qal li Roberta Metsola, li llum ġiet eletta bħala l-President tal-Parlament Ewropew ma tistax tkun fdata għaliex kienet irrifjutat li tieħu b'idejn l-eks Prim Ministru Joseph Muscat. F'post li tikkuntrasta l-ħafna posts oħra li kien hemm fuq il-midja soċjali, inkluż mill-kamp politiku tal-Partit Laburista, li feraħ lil Metsola għall-kariga l-ġdida tagġha, Conti ddekriva lill-eks mexxej Laburista bħala "l-aqwa Prim Ministru li qatt kellha Malta." Fil-post tiegħu fuq Facebook, Conti uża ritratt fejn waqt laqgħa f'Kastilja, f'Diċembru tal-2019, Metsola tidher tgħolli idha biex turi li le, mhix se tieħu b'id il-Prim Ministru ta' dak iż-żmien, Joseph Muscat. Il-laqgħa f'Kastilja kienet saret meta delegazzjoni tal-Parlament Ewropew kienet fuq żjara f'Malta. Dak iż-żmien kien hemm żviluppi kbar b'rabta mal-assassinju tal-ġurnalista Daphne Caruana Galizia li kienu wasslu biex irriżenja Muscat minn Prim Ministru. Facebook Ir-raġuni għalfejn Metsola kienet parti minn dik il-laqgħa f'Kastilja, fl-2019, hi għaliex kienet qed tirrapreżenta l-Partit Popolari Ewropew, PPE, dwar is-Saltna tad-Dritt. Il-Prim Minsitru Robert Abela, ilbieraħ qal li jħares 'il quddiem biex jara lil Roberta Metsola tkun eletta bħala President tal-Parlment Ewropew. Iżda l-kandidat Herbert Conti staqsa jekk għandhiex tkun fdata wara li ma kinitx ħadet b'id Joseph Muscat. Fl-elezzjoni ta' llum Roberta Metsola ġabet 74% tal-voti validi u b'hekk saret l-iżgħar President tal-Parlament Ewropew u l-ewwel mara eletta fil-kariga wara 20 sena. LIVE: Roberta Metsola eletta President tal-Parlament Ewropew Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e8fbc4be913_rand.td-a-rec-img{text-align:left}.td_uid_3_61e8fbc4be913_rand.td-a-rec-img img{margin:0 auto 0 0}